470 milioane lei au fost împrumutate de stat prin două licitaţii de obligaţiuni.
Dobânzile sunt de 5,55% și 4,88% pe an. În prima licitație, cererea totală a fost de 458 milioane lei. În cea de-a doua licitație, cererea a fost de 273 milioane lei.
Luni, Ministerul Finanţelor a împrumutat de la bănci 470 milioane lei lei prin două licitaţii de titluri de stat, la dobânzi de 5,55% şi 4,88% pe an, sub nivelul planificat, scrie Ziarul Financiar. În prima licitaţie de obligaţiuni de stat în valoare de 300 milioane lei, cererea totală a fost de 458 miloane lei. Dintre acestea, ofertele necompetitive s-au ridicat la trei milioane lei. Emisiunea este scadentă în 2029 şi o rată a cuponului de 4,85%.Randamentul până la maturitate aferent preţului acceptat a fost de 5,55%. Volumul total al cererii adjudecate a fost de 344 milioane lei, din care băncile au oferit în nume şi cont propriu 311 milioane lei, iar în numele clienţilor 30 milioane lei.A doua licitaţie de luni a vizat tot obligaţiuni de stat de 300 milioane lei, scadente în 2025 şi o rată a cuponului de 3,5%. Volumul total al cererii a fost de 273 milioane lei, iar al cererii adjudecate a fost de 125,7 milioane lei, din care din care băncile au oferit în nume şi cont propriu 40 milioane lei, iar în numele clienţilor 30 milioane lei. Ofertele necompetitive au fost de 55 milioane lei.Randamentul până la maturitate aferent preţului acceptat a fost de 4,88%. În cazul acestei licitaţii, Ministerul a respins toate ofertele de cumpărare cu un preţ mic de 95%.